cyanic-selkie/wikianc huggingface dataset:
அம்பை - 15 (நெல்)
காலம்
குறுகியகால நெற்பயிர்களில் ஒன்றான இது, 115-125 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற குறுங்கால நெற்பயிர்கள், நவரை, சொர்ணவாரி, கார், குறுவை, மற்றும் பின்தாளடி போன்ற பட்டங்கள் (பருவங்கள்) ஏற்றதாக கூறப்படுகிறது.
உடையாநத்தம் விசிறிப்பாறை சிற்பம்
உடையாநத்தம் விசிறிப்பாறை சிற்பம் என்பது தமிழ்நாட்டின் விழுப்புரம் மாவட்டம், கனல் வட்டம், உடையாநத்தம் கிராமத்தில் மனிதவடிவில் (Anthropomorphic sculpture) அமைந்துள்ள தாய்த்தெய்வக் கற்சிற்பத்தைக் குறிக்கும். இந்தச் சிற்பம் ஒரே கல்லில் வடிக்கப்பட்டுள்ளது. பறவைக்கல் என்றும், விசிறிக்கல் என்றும் இதனை மக்கள் அழைக்கிறார்கள்.
அமைவிடம்
உடையாநத்தம் விசிறிப்பாறை சிற்பம், விழுப்புரம் - திருவண்ணாமலை சாலையில் அமைந்துள்ள இவ்வூர், கீழ்வாலையிலிருந்து 3.0 கி.மீ. தொலைவிலும், ஆலம்பாடியிலிருந்து 10.6 கி.மீ. தொலைவிலும், விழுப்புரத்திலிருந்து 26.2 கி.மீ. தொலைவிலும், செத்தவரையிலிருந்து 26.4 கி.மீ. தொலைவிலும், திருவண்ணாமலையிலிருந்து 41.5 கி.மீ. தொலைவிலும், திண்டிவனத்திலிருந்து 83.6 கி.மீ. தொலைவிலும், அமைந்துள்ளது. இவ்வூரின் பின் குறியீடு 605701 ஆகும்.
தொன்மைக்கால நம்பிக்கை
மனிதர்கள் இறந்த பின்னர் உயிர் பறவையாகப் பறந்து மேலுலகம் செல்வர் என்பது முற்காலத்தில் நிலவிய நம்பிக்கை. எனவே இத்தகைய சிற்பங்கள் பறவை வடிவில் வடிக்கப்பட்டதாகவும் நம்பப்படுகிறது.
விசிறிப்பாறை சிற்பம்
மனித உருவத்தை ஒத்து அமைந்துள்ள (Anthropomorphic Form) விசிறிப்பாறை சிற்பம், உடையாநத்தம் ஈமக்காட்டின், கல்வட்டங்கள் அமைந்துள்ள இடத்திலிருந்து 30 அடி தொலைவில் அமைந்துள்ளது. சற்று தொலைவில் ஆதிலி அம்மன் கோவில் அமைந்துள்ளது. இது போன்ற கற்சிற்பங்கள் உலகின் பல பகுதிகளில் காணப்படுகின்றன. இந்தியாவிலும் இது போன்ற சிற்பங்கள் பல இடங்களில் கண்டறியப்பட்டுள்ளன. தமிழ்நாட்டின் தருமபுரி, மாவட்டம், பாலக்கோடு வட்டம், மோதூர் கிராமத்திலும் இதுபோல ஒரு சிற்பம் கண்டறியப்பட்டுள்ளது.
விசிறிப்பாறை சிற்பத்தின் ஒரு பகுதி மண்ணுள் புதையுண்டுள்ளது. மண்ணுக்கு வெளியே உள்ள பகுதி ஏறக்குறைய 12 அடி உயரத்தில் அமைந்துள்ளது. ஒரேகல்லில் வடிக்கப்பட்ட இந்தச் சிற்பம், ஏறக்குறைய மூவாயிரம் ஆண்டுகள் தொன்மை மிக்கதாகக் கருதப்படுகிறது. பெருங்கற்காலத்தைச் சேர்ந்ததாகவும் வகைப்படுத்தப்பட்டுள்ளது. தாய்த்தெய்வ வழிப்பாட்டின் முன்னோடியாகவும் இந்தச் சிற்பம் கருதப்படுகிறது.
வெளி இணைப்புகள்
பகுப்பு:தொல்லியல் பகுப்பு:சிற்பங்கள் பகுப்பு:தமிழ்நாட்டின் வரலாற்றுச் சிறப்பு இடங்கள் பகுப்பு:கற்காலம்
பௌண்டரக வாசுதேவன்
மேற்கோள்கள்
பகுப்பு:இந்து தொன்மவியல் மாந்தர்
பிங்கிறியா பிரதேச செயலாளர் பிரிவு
பிங்கிறியா பிரதேச செயலாளர் பிரிவு (Bingiriya Divisional Secretariat, බිංගිරිය ප්‍රාදේශීය ලේකම් කාර්යාලය) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் வடமேல் மாகாணத்தில் உள்ள குருணாகல் மாவட்டத்தில் உள்ளது. இப்பிரிவு துணை நிர்வாக அலகுகளாக 52 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 61976 ஆகக் காணப்பட்டது.
வெளியிணைப்புக்கள்
பகுப்பு:குருணாகல் மாவட்டப் பிரதேச செயலாளர் பிரிவுகள்
கியூரியம் ஐதராக்சைடு
கியூரியம் ஐதராக்சைடு (Curium hydroxide) என்பது [Cm(OH)3] என்ற மூலக்கூற்று வாய்ப்பாடுடன் உள்ள ஒரு  வேதிச் சேர்மமாகும். அளந்தறியக்கூடிய அளவுக்கு கண்டறியப்பட்ட இந்த முதல் கதிரியக்கச் சேர்மம் 1947 ஆம் ஆண்டில் கண்டறியப்பட்டது. ஒரு கியூரியம் அணுவும் மூன்று ஐதராக்சைடு அணுக்களும் சேர்ந்து இச்சேர்மம் உருவாகிறது. முதன்முதலாகக் கண்டுபிடிக்கப்பட்ட கியூரிய சேர்மமும் இதுவேயாகும்.
மங்கலம்பேட்டை
மங்கலம்பேட்டை (ஆங்கிலம்:Mangalampet), இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டத்தில் உள்ள விருத்தாச்சலம் வட்டடத்தில் இருக்கும் ஒரு பேரூராட்சி ஆகும்.
அமைவிடம்
விருத்தாச்சலம்- உளுந்தூர்பேட்டை நெடுஞ்சாலைக்கு இடையே அமைந்துள்ள இப்பேரூராட்சி, விருத்தாசலத்திலிருந்து 18 கி.மீ தொலைவில் உள்ளது. மாவட்டத் தலைமையிடமான கடலூரிலிருந்து 70 கிமீ தொலைவில் உள்ளது. இதனருகே அமைந்த தொடருந்து நிலையம், 5 கிமீ தொலைவில் உள்ள பூவனூரில் உள்ளது. இதன் கிழக்கில் நெய்வேலி 30 கிமீ; மேற்கில் கள்ளக்குறிச்சி 30 கிமீ; வடக்கில் உளுந்தூர்பேட்டை 5 கிமீ மற்றும் தெற்கில் விருத்தாச்சலம் 18 கிமீ தொலைவில் உள்ளது.
பேரூராட்சியின் அமைப்பு
1.21 சகிமீ பரப்பும், 15 பேரூராட்சி மன்ற உறுப்பினரகளையும், 90 தெருக்களையும் கொண்ட  இப்பேரூராட்சி விருத்தாச்சலம் (சட்டமன்றத் தொகுதி)க்கும், கடலூர் மக்களவைத் தொகுதிக்கும் உட்பட்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி     2,108  வீடுகளும்,  9,278 மக்கள்தொகையும் கொண்டது. மேலும் இப்பேரூராட்சியின் எழுத்தறிவு  85.30%  மற்றும்  பாலின விகிதம் 1,000 ஆண்களுக்கு, 829  பெண்கள் வீதம் உள்ளனர்.
சிறப்புகள்
இங்கு இரண்டு மசூதிகள் மேற்கு மற்றும் கிழக்குப் பகுதியில் இருக்கின்றன. மேலும் கோவிலானூர் மற்றும் கோணாங்குப்பம் ஆகிய அருகில் உள்ள கிராமங்களில் புகழ் பெற்ற கிறித்துவ ஆலயங்களும் இருக்கின்றன. ஊரின் எல்லையில் நூற்றாண்டுகள் பழமை வாய்ந்த மங்கல நாயகி அம்மன் கோவிலும், ஊரினுள் சிவன், விநாயகர் ம்ற்றும் சுப்பிரமணியர் திருக்கோவில்களும் உள்ளன
அருகில் உள்ள விவசாயம் சார்ந்த கிராமங்களின் பொருளாதார மற்றும் வர்த்தக மையமாக இருப்பதினால் அதைச் சார்ந்த தொழில்கள் இங்கு சிறப்பாக நடைபெறுகின்றன. முன் காலங்களில் துணிகள் நெசவும் சிறப்பாகச் செய்யபட்டு வந்தன. தற்பொழுது மிகச் சிறிய அளவில் மட்டும் நெசவுத் தொழில் செய்யப்பட்டு வருகின்றது.
ஆதாரங்கள்
பகுப்பு:கடலூர் மாவட்டத்தில் உள்ள பேரூராட்சிகள்
சூரிய நகரம்
சூரிய நகரம் (Sooriya Nagaram) என்பது 2012ஆம் ஆண்டு வெளியான இந்தியத் தமிழ்த் திரைப்படமாகும். இதை எம். செல்லமுத்து எழுதி இயக்கியிருந்தார். எக்ஸ். பி. ராஜன் தயாரித்திருந்தார். இந்த படத்தில் ராகுல் ரவீந்திரன், மீரா நந்தன், ஆர். வி. உதயகுமார், கஞ்சா கறுப்பு ஆகியோர் நடித்துள்ளனர். இது இசையமைப்பாளர் ரான் ஈத்தன் யோஹானின் முதல் திரைப்படமாகும் (பென் வயல்லி என அழைக்கப்படுகிறார்). படம் 30 மார்ச் 2012 அன்று வெளியிடப்பட்டது. இது வெளியானதும் எதிர்மறையான விமர்சனங்களைப் பெற்றது. மேலும், விமர்சன ரீதியாகவும் வணிக ரீதியாகவும் சிறப்பாக செயல்படவில்லை.
கதை
சாதி வெறி கொண்ட சமூகம் ஒரு இளம் பெண்ணையும், அவளுடைய காதலனையும் அவளது சொந்த சகோதரனே கொல்வது போன்ற கதைய வெளிப்படுத்துகிறது.
தயாரிப்பு
படத்திற்காக, குழுவினர் மதுரைக்கு அருகில் ஒரு வாகனம் பழுது பார்க்கும் இடம் போன்ற ஒரு அரங்கினை அமைத்திருந்தனர். முதல் காட்சி இங்கே படமாக்கப்பட்டது. இயக்குநர் பாரதிராஜா, முதல் காட்சியைத் தொடங்கி வைத்தார்.
ஒலிப்பதிவு
வைரமுத்து எழுதிய அனைத்து பாடல்களுக்கும் அறிமுக இசையமைப்பாளர் பென் வயலி இசையமைத்திருந்தார். திங்க் மியூசிக் இந்தியா நிறுவனம் படத்தின் இசை உரிமையை வைத்திருக்கிறது.
சான்றுகள்
பகுப்பு:மதுரைக்களத் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:2012 தமிழ்த் திரைப்படங்கள்
பத்தனம்திட்டா மாவட்டம்
பத்தனம்திட்டா மாவட்டம் கேரள மாநிலத்திலுள்ள பதினான்கு மாவட்டங்களுள் ஒன்றாகும். இம்மாவட்டம் 1982ஆம் ஆண்டு நவம்பர் முதலாம் நாள் உருவாக்கப்பட்டது. பத்தனம்திட்டா இதன் தலைநகரம்.
பத்தனம்திட்டா ஒரு நிலஞ்சூழ் மாவட்டம். இது கேரளத்தின் தென்பகுதியில் அமைந்துள்ளது. கோட்டயம், இடுக்கி மாவட்டங்கள் இதன் வடக்கிலும் ஆலப்புழா மாவட்டம் மேற்கிலும் கொல்லம் மாவட்டம் தெற்கிலும் தமிழ் நாடு கிழக்கிலும் இதன் எல்லைகளாகும்.
இம்மாவட்டத்திலுள்ள குறிப்பிடத்தக்க ஊர்களாவன: பத்தனம்திட்டா, திருவல்லா, சபரிமலை, பந்தளம், அடூர். மாவட்டத்தின் பாதிக்கும் மேற்பட்ட பகுதி காடுகளாகும். வேளாண்மையே இம்மாவட்டத்தின் முதன்மைத் தொழில். தென்னை, இரப்பர், தேயிலை, நெல், மிளகு போன்றவை மிகுதியாகப் பயிர்செய்யப்படுகின்றன.
பத்தனம்திட்டா இந்தியாவிலேயே போலியோ இல்லை என அறிவிக்கப்பட்ட மாவட்டங்களுள் முதல் மாவட்டமாகும்.
ஆட்சிப் பிரிவுகள்
இந்த மாவட்டத்தை ரான்னி, கோழஞ்சேரி, அடூர், திருவல்லை, மல்லப்பள்ளி, கோன்னி ஆகிய வட்டங்களாகப் பிரித்துள்ளனர். பறக்கோடு, பந்தளம், குளநடை, இலந்தூர், கோன்னி, மல்லப்பள்ளி, ரான்னி, கோயிப்புறம், புளிக்கிழ் ஆகிய மண்டலங்களைக் கொண்டது.
வைணவத் திருத்தலங்கள்
108 வைணவத் திருத்தலங்களில் இரண்டு வைணவத் திருத்தலங்கள் இம்மாவட்டத்தில் உள்ளது. அவைகள்:
சான்றுகள்
பகுப்பு:கேரள மாநிலத்திலுள்ள மாவட்டங்கள்
தேவனாம்பாளையம் ஊராட்சி
தேவனாம்பாளையம் ஊராட்சி (Devanampalayam Gram Panchayat), தமிழ்நாட்டின் கோயம்புத்தூர் மாவட்டத்தில் உள்ள கிணத்துக்கடவு வட்டாரத்தில் அமைந்துள்ளது. இந்த ஊராட்சி, பொள்ளாச்சி சட்டமன்றத் தொகுதிக்கும் பொள்ளாச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2398 ஆகும். இவர்களில் பெண்கள் 1204 பேரும் ஆண்கள் 1194 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கிணத்துக்கடவு ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
கோடாரங்குளம் ஊராட்சி
கோடாரங்குளம் ஊராட்சி (Kodarankulam Gram Panchayat), தமிழ்நாட்டின் திருநெல்வேலி மாவட்டத்தில் உள்ள அம்பாசமுத்திரம் ஊராட்சி ஒன்றியத்தில் அமைந்துள்ளது. இந்த ஊராட்சி, அம்பாசமுத்திரம் சட்டமன்றத் தொகுதிக்கும் திருநெல்வேலி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2155 ஆகும். இவர்களில் பெண்கள் 1119 பேரும் ஆண்கள் 1036 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
1598 இல் இந்தியா
1598 இல் இந்தியாவில் நடந்த நிகழ்வுகள்.
மேலும் காண்க
பகுப்பு:ஆண்டு வாரியாக இந்தியா பகுப்பு:1598
யாகப்புடையான்பட்டி
யாகப்புடையான்பட்டி (Yagappudayan Patti) திருச்சி மாவட்டம், திருவரங்கம் வட்டம், மணிகண்டம் ஊராட்சி ஒன்றியம், அளுந்தூர் ஊராட்சிக்கு உட்பட்ட சிற்றூர் ஆகும். கிறித்தவர்கள் வாழும் இந்த ஊரில் ”உபகார மாதா ஆலயம்” அமைந்துள்ளது. அரசு ஆரம்ப பள்ளி முதல் நடுநிலை வகுப்பு வரை பள்ளி வளாகம் அமைந்துள்ளது.
மேற்கோள்கள்
பகுப்பு:திருச்சிராப்பள்ளி மாவட்டத்திலுள்ள கிராமங்கள்
சங்கிராமர்
சங்கிராம(संघ्राम) போதிசத்துவர் சீன பௌத்தர்களால் போதிசத்துவராகவும் தர்மபாலகராகவும் வணங்கப்படுபவர். இவரை சீன மொழியில் குவான் யூ(Guan Yu) என அழைப்பர். வரலாற்றின் படி,குவான் யூ கி.பி முதலாம் நூற்றாண்டை சேர்ந்த ஒரு போர்த்தளபதி ஆவார்.
வடமொழியில் சங்கிராம என்பது மடங்களை குறிக்கக்கூடியச்சொல். எனவே சங்கிராமம் என்பது பௌத்த மடங்களையம், கூடவே பௌத்த தர்மத்தையும் காப்பாற்றும் தேவர்களை குறிக்கிறது. காலப்போக்கில் பௌத்த மடாலயங்களில் சங்கிராம தேவர்களின் பிரதிநிதியாய் குவான் யூ ஆனார். இவருடைய சிலை, கந்தருக்கு அடுத்து கருவறைக்கு இடது புறமாக அமைந்திருக்கும்
பகுப்பு:போதிசத்துவர்கள் பகுப்பு:சீன நபர்கள் பகுப்பு:220 இறப்புகள்
நரையூர் ஊராட்சி
நரையூர் ஊராட்சி (Naraiyur Gram Panchayat), தமிழ்நாட்டின் விழுப்புரம் மாவட்டத்தில் உள்ள கோளியனூர் வட்டாரத்தில் அமைந்துள்ளது. இந்த ஊராட்சி, விழுப்புரம் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3125 ஆகும். இவர்களில் பெண்கள் 1567 பேரும் ஆண்கள் 1558 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
டிராசிமீன் கோடு
டிராசிமீன் கோடு (Trasimene Line) என்பது இரண்டாம் உலகப் போரின் போது இத்தாலியில் ஜெர்மானியர்களால் உருவாக்கப்பட்ட ஒரு பாதுகாவல் அரண்கோடு. இத்தாலியப் போர்த்தொடரின் போது நேச நாட்டுப் படை முன்னேற்றத்தைத் தடை செய்ய உருவாக்கப்பட்ட அரண் கோடுகளுள் இதுவும் ஒன்று.
மோண்ட்டி கசீனோ மற்றும் அன்சியோ சண்டைகளில் கிடைத்த வெற்றியால், நேச நாட்டுப் படைகள் ஜூன் 4, 1944ல் ரோம் நகரைக் கைப்பற்றின. இதனால் மத்திய இத்தாலியில் நிறுத்தப்பட்டிருந்த ஜெர்மானிய 14வது மற்றும் 10வது ஆர்மிகள் வேகமாகப் பின்வாங்கி அடுத்த பலமான அரண் நிலையான காத்திக் கோட்டை அடைய முயன்றன. அவை காத்திக் கோட்டினை அடையும் முன் சுற்றி வளைத்து அழிக்க நேச நாட்டுப் படைத் தலைவர்கள் முயன்றனர். விரட்டி வரும் நேச நாட்டுப் படைகளைத் தாமதப்படுத்த இத்தாலிய போர்முனைக்கான முதன்மை ஜெர்மானியத் தளபதி ஆல்பர்ட் கெஸ்சல்ரிங் டிராசிமீன் கோட்டினை உருவாக்கத் திட்டமிட்டார். ஜூன் 4-16, 1944 காலகட்டத்தில் பின்வாங்கும் ஜெர்மானிய படைப்பிரிவுகள் கைகோர்த்து ஒருங்கிணைந்து இந்த அரண்கோட்டினை உருவாக்கின. மேற்கே திரேனியக் கடற்கரையில் தொடங்கி டிராசிமீன் ஏரி வழியாக கிழக்கே ஏட்ரியாட்டிக் கடல் வரை இக்கோடு நீண்டது. இதனைத் தாக்கிய நேச நாட்டுப் படைகள் ஜூலை முதல் வாரம் இதனை ஊடுருவின. ஆனால் அதற்குள் பெரும்பான்மையான ஜெர்மானியப் படைப்பிரிவுகள் ஒழுங்கான முறையில் காத்திக் அரண்கோட்டுக்குப் பின்வாங்கி விட்டன.
மேற்கோள்கள்
பகுப்பு:இத்தாலியப் போர்முனை (இரண்டாம் உலகப்போர்) பகுப்பு:1944 நிகழ்வுகள்
மணிலால் நாக்
பண்டிட் மணிலால் நாக் (Manilal Nag) (பிறப்பு: 1939 ஆகத்து 16 ) இந்தியப் பாரம்பரிய சித்தார் கலைஞரும், வங்காளத்தின் பிஷ்ணுபூர் கரானாவின் (பள்ளி) நிபுணருமாவார். இவருக்கு 2020 ஆம் ஆண்டில் இந்தியாவின் நான்காவது மிக உயர்ந்த குடிமை விருதான பத்மசிறீ விருது வழங்கப்பட்டது.
பயிற்சியும் தொழிலும்
நாக், இந்தியாவின் மேற்கு வங்காளம் மாநிலத்தில் உள்ள பாங்குராவில் பிறந்தார். இவரது தந்தை கோகுல் நாக் இவருக்கு சித்தார் வாசிக்க கற்றுக் கொண்டார். இவர் 1953 அகில இந்திய இசை மாநாட்டில் கைம்முரசு இணைக் கலைஞர் சம்தா பிரசாத்துடன் இணைந்து தனது முதல் பொது நிகழ்ச்சியில் பங்கேற்றார். இவர் 1954 முதல் தேசிய இசை நிகழ்ச்சி மற்றும் ஆகாசவானி சங்கீத மாநாட்டில் பல முறை நிகழ்ச்சியினை வழங்கி வருகிறார்.
1973 ஆம் ஆண்டில் இந்திய அரசின் கலாச்சாரா உறவுக்களுக்கான அமைப்பு மூலம் அமெரிக்கா மற்றும் ஐரோப்பிய நாடுகளுக்கு அழைக்கப்பட்டார். ஆத்திரேலிய அரசாங்கத்தின் 150 ஆவது ஆண்டு நிறைவைக் குறிக்கும் வகையில் 1979 ஆம் ஆண்டில் இந்தியப் பெருங்கடல் கலை விழாவில் பங்கேற்பதற்கான பிரதிநிதியாக இந்திய அரசாங்கத்தால் ஆத்திரேலியாவுக்கு அழைக்கப்பட்டார்.
2005 முதல் 2011 வரை ஐடிசி இசை ஆராய்ச்சி அகாதமியின் கருவி இசைப் பிரிவில் இணைக்கப்பட்டார்.
வெளி இணைப்புகள்
பகுப்பு:பத்மசிறீ விருது பெற்ற கலைத் துறையினர் பகுப்பு:வாழும் நபர்கள் பகுப்பு:1939 பிறப்புகள் பகுப்பு:சித்தார் இசைக் கலைஞர்கள்
யோக தட்சிணாமூர்த்தி
யோக தட்சிணாமூர்த்தி, அறுபத்து நான்கு சிவ திருமேனிகளுள் ஒன்றாக சைவர்களால் வணங்கப்படும் வடிவமாகும். யோக நிலையைப் பிரம்ம குமாரர்களுக்குக் கற்பித்து அத்தகைய யோக நிலையில் இருந்துக் காட்டிய உருவமே யோக தட்சிணாமூர்த்தியாகும்.
திருவுருவக் காரணம்
பிரம்ம தேவரின் மகன்களான சனகாதி முனிவர்கள் நால்வருக்கும் தட்சிணாமூர்த்தியாக சிவபெருமான் உபதேசித்துக் கொண்டிருந்தார். அப்போது யோக நிலையைப் பற்றியும் எடுத்துரைக்க வேண்டினர் நால்வரும். அவர்களின் வேண்டுதல்களை ஏற்று யோகம் பற்றியும் அதன் உட்கருத்துப்பற்றியும் சிவபெருமான் எடுத்துரைத்தார். யோகத்தினை புரிந்துகொள்ள யோகநிலையில் இருந்துகாட்டினார். இவ்வாறு சிவபெருமான் தட்சிணாமூர்த்தியாக யோக நிலையில் இருந்த தருணத்தினை யோக தட்சிணாமூர்த்தி என்று வழங்குகின்றனர்.
மேற்கோள்கள்
பகுப்பு:சிவ உருவத்திருமேனிகள்
வைணவ ஆசாரிய பரம்பரை (தென்கலை)
வைணவம் இந்திய சமயங்களில் ஒன்று.
தொல்காப்பியம் இதனை “மாயோன் மேய காடுறை உலகம்” எனக் குறிப்பிடுகிறது.
தொல்காப்பியர் வாழ்ந்த பொ.ஊ.மு. நூற்றாண்டில் மாயோன் ஆயர்களின் தெய்வம்.
நாலாயிர திவ்வியப் பிரபந்தம் தமிழில் ஆழ்வார்கள் எழுதிய காலத்தில் வைணவம் வழிபடு சமயமாக மாறியது. இந்தத் தமிழ்நூல் நெறியைப் பின்பற்றியவர்கள் தென்கலையார் எனப்பட்டனர். அதற்குப் பின்னர் வைணவ ஆசாரியர்கள் பல நூல்களை இயற்றி வைணவ சமயநெறியை வளர்த்தனர்.
வடமொழியிலும் தென்மொழியிலும் வைணவ இலக்கியங்களை வளர்த்தவர்கள் பரம்பரையில் தென்கலை வைணவ ஆசாரியர் பரம்பரை இவ்வாறு வளர்கிறது.
வேதாந்த தேசிகர் தம் முன்னோர் பரம்பரை வழியில் வடகலை வைணவப் பிரிவையும், பிள்ளை லோகாசாரியார் தம் முன்னோர் கால்வழியில் தென்கலை வைணவப் பிரிவையும் தோற்றுவித்தனர். இருவரும் சம காலத்தவர். திருமண் காப்பிட்டுக்கொள்ளும் முறையில் இவர்கள் வேறுபடுகின்றனர். தென்கலையார் நாலாயிர திவ்வியப் பிரபந்தம் நூல் வழியினர். வடகலையார் வேத வழியினர். இருவரும் சம காலத்தவர்.
லியாம் டாசன்
லியாம் டாசன்  Liam Dawson , பிறப்பு: மார்ச்சு 1 1990, இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 45 முதல்தர துடுப்பாட்டப் போட்டிகளிலும், 50 ஏ-தர துடுப்பாட்டப் போட்டிகளிலும், 36 இருபதுக்கு -20 போட்டியிலும் கலந்து கொண்டுள்ளார். 2007-2011/12 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
லியாம் டாசன் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 30 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1990 பிறப்புகள் பகுப்பு:ஹாம்ப்சையர் துடுப்பாட்டக்காரர்கள் பகுப்பு:வாழும் நபர்கள் பகுப்பு:எஸ்செக்ஸ் துடுப்பாட்டக்காரர்கள் பகுப்பு:வில்ட்சையர் துடுப்பாட்டக்காரர்கள் பகுப்பு:வடக்கு எதிர் தெற்கு துடுப்பாட்டக்காரர்கள்
பியாஸ் நகரம்
பியாஸ் (Beas) இந்தியாவின் மேற்கில் உள்ள பஞ்சாப் மாநிலத்தின் அமிர்தசரஸ் மாவட்டத்தில், பியாஸ் ஆற்றின் கரையில் அமைந்த நகரம் ஆகும். அமிர்தசரஸ்-கொல்கத்தாவை இணைக்கும் தேசிய நெடுஞ்சாலை 1 பியாஸ் நகரத்தின் வழியாகச் செல்கிறது. இதன் தென்மேற்கில் கபுர்தலா 24 கி.மீ. தொலைவிலும், வடமேற்கில் அமிர்தசரஸ் 41 கி.மீ. தொலைவிலும், தென்கிழக்கில் 38 கி.மீ. தொலைவில் ஜலந்தர் 38 கி.மீ. தொலைவிலும் உள்ள்து. ஆகும். இந்நகரத்தில் இராணுவப் பாசறையும், பியாஸ் இராணுவப் பொதுப் பள்ளியும் உள்ளது.
சொற்பொருள் விருத்தி
சொற்பொருளியலில் சொற்பொருள் விருத்தி (Semantic progression) என்பது, சொற்களின் பயன்பாட்டில் ஏற்படுகின்ற படிமுறை மாற்றங்களைக் குறிக்கிறது. தற்காலத்தில் பயன்பாட்டிலுள்ள சொற்கள் பல அவற்றின் தொடக்ககாலப் பொருள்களினின்றும் வேறுபட்ட பொருள்களைக் குறித்து நிற்பதைக் காணலாம். இதற்குக் காரணம் சொற்பொருள் விருத்தி ஆகும்.
இவற்றையும் பார்க்கவும்
பகுப்பு:சொற்பொருளியல்
Semantic progression
என். சி. கனகவள்ளி
'''என். சி. கனகவள்ளி''' ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1991 ஆம் ஆண்டு நடந்த சட்டமன்றத் தேர்தலில் விளாத்திக்குளம் தொகுதியிலிருந்து, அண்ணா திராவிட முன்னேற்றக் கழக வேட்பாளராக, தமிழ்நாடு சட்டசபைக்கு தேர்ந்தெடுக்கப்பட்டார்.
மேற்கோள்கள்
பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:வாழும் நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:தமிழ்ப் பெண் அரசியல்வாதிகள் பகுப்பு:தமிழக சட்டமன்ற பெண் உறுப்பினர்கள்
போல்லா புல்லி இராமையா
போல்லா புல்லி இராமையா (Bolla Bulli Ramaiah) என்பவர் ஓர் இந்திய அரசியல்வாதி ஆவார். ஆந்திரப்பிரதேசத்தின் கிழக்கு கோதாவரி மாவட்டம் தாடிபாக்கா நகரத்தில் 1926 ஆம் ஆண்டு சூலை மாதம் 9 ஆம் தேதியன்று இவர் பிறந்தார் .ஆந்திரப்பிரதேச மாநிலத்தின், ஏலூர் பாரளுமன்றத் தொகுதியிலிருந்து இராமையா 8,9,10 மற்றும் 12 ஆவது மக்களவைத் தேர்தலுக்கான வேட்பாளராகப் போட்டியிட்டு நாடாளுமன்ற உறுப்பினராகத் தேர்ந்தெடுக்கப்பட்டார். தெலுங்கு தேசம் கட்சியைச் சேர்ந்த இவர் மத்திய அமைச்சராகவும் பணியாற்றினார். 2018 பிப்ரவரி 14 ஆம் தேதியன்று மறைந்தார்.
மேற்கோள்கள்
பகுப்பு:1926 பிறப்புகள் பகுப்பு:1918 இறப்புகள் பகுப்பு:இந்திய அரசியல்வாதிகள் பகுப்பு:10வது மக்களவை உறுப்பினர்கள் பகுப்பு:12வது மக்களவை உறுப்பினர்கள் பகுப்பு:1938 பிறப்புகள் பகுப்பு:2018 இறப்புகள்
ஸ்ரீவித்யா
சிறீவித்யா (Srividya) (24 சூலை 1953 – 19 அக்டோபர் 2006) ஒரு புகழ்பெற்ற தென்னிந்தியத் திரைப்பட நடிகை ஆவார். கர்நாடக இசைப் பாடகி எம். எல். வசந்தகுமாரியின் மகளான இவர் 1970களில் இருந்து 2000களின் தொடக்கம் வரை திரைப்படங்களில் நடித்து வந்தார். 2003ஆம் ஆண்டு முதுகெலும்பு புற்று நோயினால் பாதிக்கப்பட்ட இவர் 2006, அக்டோபர் 19ஆம் தேதி அன்று இறந்தார். இவர் இந்திய திரைப்பட நடிகை, மலையாளம், தமிழ், தெலுங்கு, கன்னடம் மற்றும் இந்தி படங்களில் 40 ஆண்டுகளாக பணியாற்றியுள்ளார். இவர் தனது திரைப்பட வாழ்க்கையில் 800 இக்கும் மேற்பட்ட படங்களில் நடித்துள்ளார். தனது தொழில் வாழ்க்கையின் பிற்பகுதியில், இவர் மலையாளப் படங்களில் அதிக கவனம் செலுத்தினார்.
நடிப்புக்கு மேலதிகமாக, இவர் எப்போதாவது ஒரு பின்னணி பாடகியாகவும் பணியாற்றினார். மாறுபட்ட உணர்ச்சிகளை சித்தரிப்பதில் கட்டுப்பாடு மற்றும் நுணுக்கத்திற்காக இவர் மிகவும் பிரபலமானவர். இவர் தனது எல்லாத் திரைப்படங்களிலும் எல்லா மொழிகளிலும் ஒலிச்சேர்க்கை செய்ய தனது சொந்த குரலைப் பயன்படுத்தினார். சிறீவித்யாவின் தனிப்பட்ட வாழ்க்கை சோகங்கள் நிறைந்தது. 2006 ஆம் ஆண்டில், 53 வயதில் முதுகெலும்பு புற்றுநோயால் இறந்து போனார்.
ஆரம்பகால வாழ்க்கை
சிறீவித்யா 1953 சூலை 24 அன்று தமிழ்நாட்டின் சென்னையில் ஒரு தமிழ்க் குடும்பத்தில் பிறந்தார். தமிழ் திரைப்பட நகைச்சுவை நடிகர் கிருட்டிணமூர்த்தி மற்றும் கருநாடக பாரம்பரிய பாடகர் எம். எல். வசந்தகுமாரி ஆகியோர் இவரது பெற்றோராவர். இவருக்கு சங்கரராமன் என்ற சகோதரர் இருந்தார்.
நடிப்பு வாழ்க்கை
புகழ்பெற்ற நடிகர் சிவாஜி கணேசனுடன் இணைந்து 1966ஆம் ஆண்டு தமிழ் திரைப்படமான திருவருட்செல்வர் (1966) என்றத் திரைப்படத்தில் குழந்தை கலைஞராக சிறீவித்யா தனது வாழ்க்கையைத் தொடங்கினார். பின்னர் பி சுப்பிரமண்யன் இயக்கிய குமார சம்பவம் (1969) மற்றும் தாசரி நாராயண ராவ் இயக்கிய தெலுங்குத் திரைப்படமான டாடா மனவாடு (1972) ஆகியவற்றில் நடனக் காட்சியுடன் மலையாள படங்களில் நுழைந்தார். இருப்பினும், இவரது முதல் பெரிய பாத்திரம் கே. பாலச்சந்தர் இயக்கிய 1971ஆம் ஆண்டு தமிழ் திரைப்படமான நூறுக்கு நூறுவில் ஒரு கல்லூரி மாணவி தனது பேராசிரியரை காதலிக்கும் கதாபாத்திரமாக இருந்தது. கதாநாயகியாக இவரது முதல் படம் டில்லி டு மெட்ராஸ் (1972), இதில் நடிகர் ஜெய்சங்கருக்கு இணையாக நடித்தார். 1970களின் நடுப்பகுதியில், இவர் தமிழ் திரையுலகில் அதிகப் படங்களில் நடிக்கும் ஒரு நடிகையாகிவிட்டார். கே.பாலசந்தர் இயக்கிய வெள்ளிவிழா, சொல்லத்தான் நினைக்கிறேன் மற்றும் அபூர்வ ராகங்கள் போன்ற படங்களில் நடித்தார். அபூர்வ ராகங்களில் (1975) நடிகர் ரஜினிகாந்தின் முதல் கதாநாயகி ஆவார்.
மலையாளத்திரை வாழ்க்கை
இவர் 1969 இல் மலையாளத்தில் நடிக்கத் தொடங்கினார். இவரது முதல் படம் என். சங்கரன் நாயர் இயக்கிய சட்டம்பிக்காவாலா என்பதாகும். இதில் இவர் நடிகர் சத்யனுக்கு கதாநாயகியாக நடித்தார். ஏ. வின்சென்ட் இயக்கிய செண்டாவில் இவர் மக்கள் கவனத்தை ஈர்த்தார். இவர் நடித்த தென்னிந்திய மொழி திரைப்படங்களில், அதிகபட்ச திரைப்படங்கள் மலையாளத்தில் இருந்தன (1969 முதல் 2003 வரை)
புராணக் கதையான மகாபாரத்தை தழுவி 1976இல் வெளிவந்த 'அம்பா அம்பிகா அம்பலிகா' என்ற திரைப்படத்தில் இவர் ஏற்று நடித்திருந்த அம்பா என்ற கதாபாத்திரம் அனைவராலும் பாராட்டப்பட்டது.
பின்னணிப் பாடகியாக
சிறீவித்யா ஒரு பின்னணி பாடகியாகவும் இருந்தார். இவர் முதலில் தமிழ் படமான அமரன் என்ற படத்திலும் பின்னர் மலையாள படமான அயலத்தே சுந்தரிக்கும் பாடினார். பின்னர் இவர் ஒரு பெயின்கிளிக்கதா, நங்கலூடே கொச்சு டாக்டர், ரதிலயம் மற்றும் நட்சத்ரத்து போன்ற பல படங்களில் பாடினார்.
இவர் ஒரு பாரம்பரிய பாடகராகவும் இருந்தார். சூர்யா விழா போன்ற செயல்பாடுகளில் இவர் பாடுவார். இவர் கருநாடக இசையில் பெண் மும்மூர்த்திகளில் ஒருவராக இருந்த, இவரது தாயார் தா. கி. பட்டம்மாள் மற்றும் ம. ச. சுப்புலட்சுமி ஆகியோரிடம் பயிற்சி பெற்றிருந்தார்.
தனிப்பட்ட வாழ்க்கை
பின்னர் அவர் தனது மலையாள திரைப்படமான தீக்கனலில் உதவி இயக்குநரான ஜார்ஜ் தாமஸை காதலித்தார். இவரது குடும்பத்தினரின் எதிர்ப்பையும் மீறி 1976 சனவரி 9 அன்று அவரை மணந்தார். ஜார்ஜ் விரும்பியபடி, திருமணத்திற்கு முன்பு ஞானஸ்நானம் பெற்றார். இவர் ஒரு இல்லத்தரசியாக இருக்க விரும்பினார், ஆனால் நிதி சிக்கல்களை மேற்கோள் காட்டி ஜார்ஜ் இவரை கட்டாயப்படுத்தியபோது, நடிப்புக்கு திரும்ப வேண்டியிருந்தது. அவரை திருமணம் செய்வதில் இவர் ஒரு தவறான முடிவை எடுத்தார் என்பதை விரைவில் உணர்ந்தார். இவரது வாழ்க்கை பரிதாபமாக மாறியது. மேலும், திருமணம் 1980இல் விவாகரத்தில் முடிந்தது. விவாகரத்துக்குப் பிறகு இவர் திரைப்படங்களில் (முக்கியமாக மலையாளம்) தொடர்ந்து நடித்தார். இந்த காலகட்டத்தில் இவரை வைத்து இயக்குனராக பல படங்களை இயக்கிய திரைப்பட இயக்குனர் பரதனைக் காதலித்தார். ஆனால் அவர்களால் அந்த உறவைத் தொடர முடியவில்லை, இறுதியில் பரதன் கே.பி.ஏ.சி லலிதாவை மணந்தார். ஜார்ஜ் தாமஸுடனான விவாகரத்து, இருவருக்கும் இடையிலான நிதி சிக்கல்களைத் தீர்ப்பதற்கான நீண்டகால சட்டப் போராட்டத்தைத் தொடர்ந்து. இந்த வழக்கு இந்திய உச்சநீதிமன்றம் வரை சென்றது, அங்கு இவர் இறுதி முடிவை வென்றார். விவாகரத்துக்குப் பிறகு, சென்னையை விட்டு வெளியேறி திருவனந்தபுரத்தில் குடியேறினார்.
இறப்பு
2003 ஆம் ஆண்டில், உடல் ரீதியான பிரச்சினைகளைத் தொடர்ந்து இவர் உயிரகச்செதுக்கு பரிசோதனைக்கு உட்படுத்தப்பட்டார். முதுகெலும்பு புற்றுநோய் இவருக்கு இருந்தது கண்டுபிடிக்கப்பட்டது. இதற்காக இவர் மூன்று ஆண்டுகள் சிகிச்சை பெற்றார். 2006 ஆகத்து 17, அன்று இறப்பதற்கு இரண்டு மாதங்களுக்கு முன்னர், திருமதி சிறீவித்யா ஒரு விருப்பத்தை நிறைவேற்றி, திரைப்பட நடிகரும், சட்டமன்ற உறுப்பினருமான கணேஷ் குமாரிடம் ஒரு தொண்டு சங்கத்தை பதிவு செய்ய கேட்டுக்கொண்டார். பணப் பற்றாக்குறை அல்லது அத்தகைய மாணவர்களுக்கு படிப்பைத் தொடர உதவித்தொகையை வழங்குவதற்கும், தகுதியுள்ள கலைஞர்களுக்கு நிதி உதவிகளை வழங்குவதற்கும் பயன்படுத்துவதற்காக இது அமைக்கப்பட்டது.
நடித்த திரைப்படங்கள்
இவர் நடித்த சில திரைப்படங்கள் பட்டியலிடப்பட்டுள்ளன.
தமிழ்
வெளி இணைப்புகள்
பகுப்பு:1953 பிறப்புகள் பகுப்பு:2006 இறப்புகள் பகுப்பு:மலையாளத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:தமிழக அரசு திரைப்பட விருது வெற்றியாளர்கள் பகுப்பு:20 ஆம் நூற்றாண்டின் இந்திய நடிகைகள் பகுப்பு:சென்னை நடிகைகள் பகுப்பு:கேரள மாநில திரைப்பட விருது வென்றவர்கள் பகுப்பு:தென்னிந்திய பிலிம்பேர் விருதுகளை வென்றவர்கள் பகுப்பு:கன்னடத் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:கலைமாமணி விருது பெற்றவர்கள்
சிறு ஆள்காட்டி குருவி
சிறு ஆள்காட்டி குருவி (little ringed plover, Charadrius dubius) என்பது ஒருவகை ஆள்காட்டிப் பறவையாகும். இப்பறவை காடையைவிட குறைந்த பருமன் உடையது. இது அமைப்பில் ஆள்காட்டி குருவி போன்றது, ஆனால் தோற்றத்தில் உள்ளான் போன்றது. இதன் முதுகு தவிட்டு நிறத்திலும், வயிறு வெள்ளை நிறத்திலும், உருண்டைத் தலையும், புறா அலகு போன்ற தடித்த அலகும், கொண்டது இப்பறவை.
மேற்கோள்
பகுப்பு:இந்தியப் பறவைகள் பகுப்பு:தீவாய்ப்பு கவலை குறைந்த இனங்கள்
ஆஷ்லி டே
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1969 பிறப்புகள் பகுப்பு:டர்ஹாம் துடுப்பாட்டக்காரர்கள் பகுப்பு:வாழும் நபர்கள்
மன்னன் மகள் (புதினம்)
மன்னன் மகள் சாண்டில்யன் எழுதிய வரலாற்றுப் புதினமாகும். இது 72 அத்தியாயங்களைக் கொண்டு ஒரே பாகமாக அமைந்துள்ள நூலாகும். 11ஆம் நூற்றாண்டில், ராஜேந்திர சோழனின் ஆட்சிப் பின்னணியில்,கங்கையை நோக்கிய படையெடுப்பு மற்றும் வேங்கி நாட்டில் ஏற்பட்ட அரசியல் குழப்பத்தை மையமாகக் கொண்ட புதினமாகும்.
இந்தப் புதினம், குமுதத்தில் 1958 ஜனவரி மாதம் முதல் 1959 நவம்பர் வரை தொடர்கதையாக வெளியானது.
கதை மாந்தர்
இராசேந்திர சோழன், கரிகாலன்(கற்பனைப் பாத்திரம்), நிரஞ்சனாதேவி (கற்பனைப் பாத்திரம்), அரையன் ராஜராஜன் (சோழர் படைதளபதி), ராஜ நரேந்திரன் (விமலாதித்தன்-குந்தவை மகன்), விஷ்ணுவர்த்தன விஜயாதித்தன் ஆகியோர் இக்கதையின் முக்கிய மாந்தராவர்.
மேற்கோள்கள்
<References/>
வெளி இணைப்புகள்
பகுப்பு:வானதி பதிப்பக நூல்கள் பகுப்பு:சாண்டில்யனின் புதினங்கள்
சுந்தர் லால் குரானா
சுந்தர்லால் குரானா  (Sundar Lal Khurana, பி. நவம்பர் 10, 1918)   தில்லி துணைநிலை ஆளுநராக  1981 முதல் 1982 வரையும், புதுச்சேரி துணைநிலை ஆளுநராக  1984இலும்  தமிழக ஆளுநராக  1982 முதல் 1988 வரையும் பணியாற்றிய இந்திய அரசியல்வாதி ஆவார். இவர் இந்திய ஆட்சிப் பணியில் பணியாற்றி ஓய்வுபெற்ற பின்னர் அரசியலில் தில்லி துணைநிலை ஆளுநராகப் பொறுப்பேற்றார்.
மேற்சான்றுகள்
பகுப்பு:1918 பிறப்புகள் பகுப்பு:வாழும் நபர்கள் பகுப்பு:தமிழ்நாடு ஆளுநர்கள் பகுப்பு:புதுச்சேரி ஒன்றியத் துணைநிலை ஆளுநர்கள்
நெக்சஸ் விஜயா
நெக்சஸ் விஜயா என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் வடபழனி புறநகர்ப் பகுதியில் அமைந்துள்ள ஒரு பல்கடை அங்காடி வணிக வளாகமாகும். இது பிரெஸ்டீஜ் குழுமத்தால் உருவாக்கப்பட்டது. இந்த வணிக வளாகத்தில் சுமார் 650,000 சதுர அடி சில்லறை விற்பனை இடம் உள்ளது. அதன் நான்கு தளங்களில் 100க்கும் மேற்பட்ட கடைகள் உள்ளன. ஆர்எம்கேவி, மேக்ஸ், ஸ்பார் ஹைப்பர் மார்க்கெட், வயா சவுத், லைஃப்ஸ்டைல், ஃபேப் இந்தியா மற்றும் வெஸ்ட்சைட் போன்ற பல முத்திரைகள் கொண்ட கடைகளைக் கொண்டிருப்பதன் மூலம் இந்த வணிக வளாகம் தன்னைத் தனித்துவப்படுத்திக் கொள்கிறது. இது பிவிஆர் திரையரங்குகள், பலாஸ்ஸோ மல்டிபிளக்ஸ் மற்றும் ஐமேக்ஸ் திரை ஆகியவற்றின் தாயகமாகவும் உள்ளது.
ஜீப்ரோனிக்ஸ், வயா சவுத், கேசியோ, ஸ்கேச்சர்ஸ், விவோ, ஐடி, சோனி, பூர்விகா, மோச்சி, தி அரவிந்த் ஸ்டோர், பீட்டர் இங்கிலாந்து, மேக்ஸ், வெனெட்டோ, ஃப்ளையிங் மெஷின், பிபா, குளோபல் தேசி, ஐமேக்ஸ், ஹெல்த் அன்ட் க்ளோ, ஆர்எம்கேவி, நல்லி, கலிடோஸ், ஃபுட் கோர்ட், சால்ட் ரெஸ்டாரன்ட், கேஎஃப்சி ரெஸ்டாரன்ட், ஃபெமிகா, ஸ்பார் ஹைப்பர்மார்க்கெட், ட்ரென்ட்ஸ் வுமன், சிம்சன், ஹவுஸ் ஆஃப் கேண்டி, ஏசிடி ஃபைபர்நெட், ஃபன் சிட்டி, ஹாம்லிஸ், வெஸ்ட்சைட், மெக்டொனால்ட்ஸ், லைம்லைட், எல்ஓரியல், கெரஸ்டேஸ் பாரிஸ், ஸ்னீக்கர்ஸ் ஆகியவை இங்குள்ள முக்கிய வணிக நிறுவனங்களாகும்.
இந்த வணிக வளாகத்தில் பிவிஆர் பலாஸ்ஸோ என்ற பெயரில் பிவிஆர் சினிமாஸின் மல்டிபிளக்ஸ் திரையரங்கம் ஒன்றும் மற்றும் ஐமேக்ஸ் திரையரங்கம் ஒன்றும் உள்ளன.
நெக்ஸஸ் விஜயா வணிக வளாகத்தில் ஃபுட் கோர்ட் 'வயா சவுத்' எனப் பெயரிடப்பட்டிருப்பது, இங்குள்ள பெரும்பாலான உணவுக் கடைகளில், அவற்றின் உணவுகளில் தென்னிந்திய பாரம்பரியம் இருப்பதைக் குறிக்கிறது. இந்த ஃபுட் கோர்ட்டில் 650 இருக்கைகள் உள்ளன. மெக்டொனால்ட்ஸ், கேஎஃப்சி, கலிடோஸ், ஜூனியர் குப்பண்ணா, பர்கர் கிங், டகோ பெல், டக் டக், பெய்ஜிங் பைட்ஸ், தோசை & கோ, வாவ்! மோமோ, பாண்டிக்கடை, வசந்த பவன், அரேபியன் ஹட், அமராவதி, டிப்ஸ் பிரான்கி, ஐபாகோ, ஸ்க்யூஸ் ஜூஸ் பார்ஸ், ஐபேக்ஸ், சாண்ட்விச் ஸ்கொயர், மெட்ராஸ் காபி ஹவுஸ், குக்கீமேன், டோமினோஸ் பிஸ்ஸா, கிரிஸ்பி க்ரீம், கஃபே காபி டே, கல்மனே காஃபிஸ், சால்ட் ரெஸ்டாரன்ட், கிரீம் அன்ட் ஃபட்ஜ், சப்வே, பாம்பேஸ்தான், பெல்ஜியன் வாஃபிள் கம்பெனி, ஐடி, க்ரீம் சென்டர் போன்ற முக்கிய உணவுக் கடைகள் உள்ளன.
வெளி இணைப்புகள்
பகுப்பு:வணிக வளாகங்கள்
துங்கபுரம் பிடாரியார் கோயில்
துங்கபுரம் பிடாரியார் கோயில் தமிழ்நாட்டில் பெரம்பலூர் மாவட்டம், துங்கபுரம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சடங்குகளில் தீட்டு நம்பிக்கைகள்
சடங்குகளில் தீட்டு நம்பிக்கைகள் பிறப்பு, இறப்பு என்ற இரு நிகழ்வுகள் நடக்கும் இடங்கள் மற்றும் இந்த இடங்களில் இருக்கும் பொருட்கள் தொடர்பான மதம் மற்றும் மரபுவழி விளக்கங்கள். இவ்வாறு விலக்கத் தக்க நிகழ்வுகள் மற்றும் மனிதர்கள் ஆகியோரிடமிருந்து விலகி நிற்பது என்பதை தீட்டு என்கிறார்கள்.